เรื่องร้องเรียน (เสียงรบกวน,สอบถาม,ความปลอดภัย) วันที่ 2023-08-21 15:17:35 — แขวงสมเด็จเจ้าพระยา เขตคลองสาน กรุงเทพมหานคร
วันศุกร์ที่ 18 สิงหาคม 2566 เวลาประมาณ 19.30 น. ดิฉันได้ไปรับประทานอาหารแถวปากซอยอุทัย เขตคลองสาน และพบเห็นแท๊กซี่สีเขียวเหลือง คนขับเป็นชายชราพิการ ได้ตะโกนเสียงดังว่าคนที่ลงมาไม่จ่ายเงินค่าโดยสาร จึงได้เข้าไปสอบถามและช่วยเหลือพร้อมกับพลเมืองดีคนอื่นๆ ได้ความว่า ผู้โดยสารเป็นชายอายุประมาณ 50 ปี ได้นั่งจากเลียบทางรถไฟมาลงปากซอยอุทัย ค่าโดยสาร 85 บาท แต่ผู้โดยสารไม่ยอมจ่ายเงิน ชายผู้โดยสารมีลักษณะท่าทางคล้ายอาการมึนเมา พูดจาไม่รู้เรื่องวกไปวนมา และได้อ้างตัวว่าเป็นอาจารย์สอนอยู่ที่โรงเรียนวัดพิชัยญาติ (สำนักงานเขตคลองสาน กทม.) และได้ท้าทายคนอื่นว่าให้เรียกตำรวจมาก่อนถึงจะจ่ายเงิน ดิฉันจึงได้โทรศัพท์แจ้งคุณตำรวจสน.ใกล้เคียงมา หลังจากที่โทรแจ้งความและเจรจาอยู่สักพักนั้น ผู้โดยสารจึงยอมจ่ายเงินให้แท๊กซี่ไป 120บาท ตามมิเตอร์แท๊กซี่ พอแท๊กซี่ออกรถไปผู้โดยสารคนดังกล่าว ได้ตะโกนเสียงดังไม่สุภาพว่า "กูไม่จบ พวกมึงอย่าไปไหน กูอยู่ที่นี่มา20ปี มาเคลียกับกู" และคำพูดหยายคายอีกมากมายที่กระทำการข่มขู่พลเมืองดีที่เข้าช่วยเหลือแท๊กซี่ และได้เดินตามมาคล้ายจะทำร้าย แต่มีพลเมืองดีคอยกันผู้โดยสารคนนั้นไว้ไม่ให้เข้าใกล้คนอื่น ต่อมาตำรวจได้มาเคลียและคุยกับชายผู้ก่อเหตุ ดิฉันมีธุระจึงรีบกลับมาก่อน การกระทำของชายคนดังกล่าวที่อ้างตัวว่าเป็นอาจารย์โรงเรียนวัดพิชัยญาติ (เขตคลองสาน กทม.) ไม่สมควรทำอย่างยิ่ง ถ้าไม่มีพลเมืองดีช่วยเหลือคนขับแท๊กซี่คงไม่ได้เงิน และการดื่มสุราจนมึนเมาและอาละวาดด่าทอผู้อื่น โดยอ้างตนว่าเป็นครูบาอาจารย์เป็นสิ่งไม่ควรจะเกิดขึ้น และเหตุการณ์ดังกล่าวนี้ทำให้ดิฉันรู้สึกเป็นกังวลที่จะไปพื้นที่นั้นอีก ทั้งนี้ข้อความที่กล่าวมาข้างต้นดิฉันได้มีวีดีโอยืนยันและหลักฐานการโทรหาคุณตำรวจด้วยค่ะ